open-index/open-wikipedia-markdown huggingface dataset:
அம்புதீர்த்த மலை

**அம்புதீர்த்த மலை** (*Ambuthirtha*), இந்திய மாநிலமான கர்நாடகத்தின் ஷிமோகா மாவட்டத்திலுள்ள மலையாகும். இது தீர்த்தஹள்ளி என்ற ஊரில் இருந்து  தொலைவில் அமைந்துள்ளது. இம்மலையில் இருந்து ஷாராவதி ஆறு பாய்கிறது. இங்கு நீர்மின் நிலையங்கள் அமைக்கப்பட்டுள்ளன.

### பெயர்க்காரணம்
இராமர் தன் மனைவி சீதையின் தாகத்தைப் போக்க அம்பை தரையில் எய்தார். இதனால் இங்கு தோன்றிய ஆற்றுக்கு ஷாராவதி என்று பெயர் ஏற்பட்டது. ஷாரா என்றால் வடமொழியில் அம்பு என்று பொருள்.

## சான்றுகள்

பகுப்பு:கர்நாடகத்தில் உள்ள மலைகள்
பகுப்பு:ஷிமோகா மாவட்டம்
1329

**1329** (**[[ரோம எண்ணுருக்கள்|MCCCXXIX]]**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*பெப்ரவரி 1 &ndash; பொகீமியாவின் மன்னர் ஜான் லித்துவேனியாவின் முக்கிய கோட்டையான மெத்வேகலிசைக் கைப்பற்றினார்.
*பெப்ரவரி 18 &ndash; எத்தியோப்பியப் பேரரசர் அம்தா முதலாம் செயோன் தெற்கு முஸ்லிம் மாகாணங்கள் மீது தாக்குதல்களை ஆரம்பித்தார்.
*ஏப்ரல் &ndash; எதிர்-திருத்தந்தை ஐந்தாம் நிக்கொலாசு திருத்தந்தை இருபத்திரண்டாம் ஜானினால் மத நீக்கம் செய்யப்பட்டார்.
*சூன் 7 &ndash; இரண்டாம் டேவிட் இசுக்கொட்லாந்தின் மன்னராக முடி சூடினார்.
*சூன் 11 &ndash; பெலிக்கானன் சமரில் உதுமானியத் திருக்கியர் பைசாந்தியரைத் தோற்கடித்தனர்.
*ஆகத்து 9 &ndash; இந்தியாவின் முதலாவது கிறித்தவ மறைமாவட்டம் கேரளத்தில் கொல்லம் நகரில் ஆரம்பிக்கப்பட்டது. யோர்தானுசு என்ற பிரான்சியர் முதலாவது பேராயராக நியமிக்கப்பட்டார்.

## பிறப்புகள்

## இறப்புகள்
*சூன் 7 &ndash; இராபர்ட்டு புரூசு, இசுக்கொட்லாந்து மன்னர் (பி. 1274)
*ஆகத்து 30 &ndash; குதுக்து கான், யுவான், மங்கோலியப் பேரரசர் (பி. 1300)

## மேற்கோள்கள்
குவானிடின் நைட்ரேட்டு

**குவானிடின் நைட்ரேட்டு** *(Guanidine nitrate)* என்பது [C(NH2)3]NO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற உப்பான இச்சேர்மம் தண்ணீரில் கரையக்கூடியதாகும். வாயுநிலை மின்னாக்கியாகவும் ராக்கெட்டுகளில் பயன்படுத்தப்படும் திட உந்து எரிபொருள் பயன்பாடுகள் போன்ற உயர் ஆற்றல் எரிபொருளாக பேரளவில் உற்பத்தி செய்யப்படுகிறது. குவானிடியம் நைட்ரேட்டு என்பது அலுவல்முறையாக இருந்தாலும் குவானிடின் நைட்ரேட்டு என்ற பெயர் பரவலாகப் பயன்படுத்தப்பட்டு வருகிறது. 

## தயாரிப்பும் பண்புகளும்

குவானிடின் சேர்மத்துடன் நைட்ரிக் அமிலத்தைச் சேர்த்து நடுநிலையாக்கம் செய்வதால் இது உருவாக்கப்பட்டாலும் தொழிற்சாலைகளில் டைசயன்டையமைடுடன் அல்லது ஒரு கால்சியம் உப்புடன் அமோனியம் நைட்ரேட்டைச் சேர்த்து வினைபுரியச் செய்தே பேரளவில் தயாரிக்கிறார்கள் .
மாதிரி விமானங்களுக்காகத் தயாரிக்கப்படும் யெட்டெக்சு இயந்திரங்களில் ஒற்றை உந்து எரிபொருளாக இது பயன்படுகிறது. 

குறைவான தீப்பற்றும் வெப்பநிலையும் அதிக வாயு வெளியீடும் கொண்டிருப்பதால் இது அதிகமாக விரும்பப்படுகிறது. குவானிடின் நைட்ரேட்டின் ஒற்றை ஒப்பு உந்துவிசை எண் 177 நொடிகளாகும். (கிலோநியூட்டன்.வினாடி/கிலோகிராம்)   
குவானிடின் நைட்ரேட்டின் வெடித்துச் சிதைவடையும் வினையை பின்வரும் சமன்பாடு விளக்குகிறது. 

H6N4CO3 (தி) → 3 H2O (வா) + 2 N2 (வா) + C (தி)

ஒரு ஆக்சிசனேற்றியாக இருப்பதால் இச்சேர்மம் வெடிக்கும் தன்மை கொண்டதாகவும்  தீங்கிழைக்கும் சேர்மமாகவும் கருதப்படுகிறது. கண்கள், தோல் மற்றும் மூச்சுப்பாதை போன்றவை இச்சேர்மத்தால் பாதிக்கப்படுகின்றன.

## மேற்கோள்கள்

## வெளி இணைப்புகள்
*Jetex: Propellants
*PhysChem: Guanidine Nitrate  MSDS

பகுப்பு:குவானிடின்கள்
பகுப்பு:நைட்ரேட்டுகள்
பகுப்பு:இராக்கெட்டு உந்துபொருட்கள்
குவானிடினோபுரோப்பியானிக் அமிலம்

**β-குவானிடினோபுரோப்பியானிக் அமிலம்**  *(β-Guanidinopropionic acid)* என்பது C4H9N3O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடினோபுரோப்பியானிக் அமிலம், பீட்டா- குவானிடினோபுரோப்பியானிக் அமிலம், β-கு.பு.அ. என்ற பலவகைப் பெயர்களால் இச்சேர்மம் அழைக்கப்படுகிறது. இது ஓர் உணவுத்திட்ட சேர்க்கைப் பொருளாகப் பயன்படுத்தப்படுகிறது.
வெண்மை நிற படிகத் தூளாகக் காணப்படும் β-குவானிடினோபுரோப்பியானிக் அமிலம் தண்ணீரில் கரையக்கூடியதாக உள்ளது. 50 மில்லி கிராம்/மி.லி அளவில் நிறமற்ற தெளிவான கரைசலாக இது உருவாகிறது . 

எலிகள், வெல்லெளிகள் மற்றும் குரங்குகள் போன்ற விலங்குகளின் மீது நடத்தப்பட்ட ஆய்வுகளில் β-கு.பு.அ போன்ற அமிலத்தன்மை வாய்ந்த குவானிடின் வழிப்பொருட்கள் இன்சுலினை சார்ந்திராத அவ்விலங்குகளின் இரத்தச் சர்க்கரை அளவை சீர்மையாக்கப் பயன்படுகின்றன .
 
β-கு.பு.அ சேர்மத்தை வாய் வழியாக கொடுக்கும் சிகிச்சை முறை நன்கு நடைமுறைப்படுத்தப்பட்டு வந்தாலும் அதற்கான முறையான ஆய்வுமுடிவுகள் ஏதும் இதுவரை அறியப்படவில்லை . 

## மேற்கோள்கள்

பகுப்பு:குவானிடின்கள்
பகுப்பு:கார்பாக்சிலிக் அமிலங்கள்
தேசிய கைத்தறி நாள்

thumb|கைத்தறி
**தேசிய கைத்தறி நாள்**, கைத்தறி நெசவாளர்களை நினைவுகூறும் வகையில் இந்தியாவில் கொண்டாடப்படுகிறது. இதற்காக சுதேசி இயக்கம் தொடங்கப்பட்ட ஆகத்து 7 ஆம் நாள் தேர்ந்தெடுக்கப்பட்டது.கைத்தறியாடை இந்தியர்களின் பாரம்பரியத்தைக் குறிக்கின்றது. சிறுதொழிலான கைத்தறி நெசவில் கிட்டத்தட்ட 43 இலட்சம் மக்கள் ஈடுபட்டுள்ளனர். இத்தொழில் இந்தியாவின் ஊரகப் புறங்களில் அதிக வருமானத்தை தருகிறது. உலகெங்கும் இருந்து உற்பத்தியாகும் ஆடைகளில், கிட்டத்தட்ட 95% கைத்தறி ஆடைகள் இந்தியாவில் தயாரிக்கப்படுகின்றன.

## செயல்பாடுகள்
2015ஆம் ஆண்டின் ஆகத்து ஏழாம் நாளில்,  இந்தியப் பிரதமரான நரேந்திர மோதி தேசிய கைத்தறி நாளை வரும் ஆண்டுகளில் இந்திய அரசு கொண்டாடும் என்று கூறி, கைத்தறித் துறைக்கான சின்னத்தை அறிவித்தார். இவ்விழாவில் கைத்தறித் துறை தொடர்பான 72 விருதுகள் வழங்கப்பட்டன.

## மேற்கோள்கள்

## வெளியிணைப்புகள்
* தேசிய கைத்தறி தினம்: நெசவாளர்களுக்கு முதலமைச்சர் ஜெயலலிதா வாழ்த்து
* தேசிய கைத்தறி தினம்: நெசவாளர்களுக்கு ஆதரவு அளிக்க முதல்வர் பழனிசாமி வேண்டுகோள்

பகுப்பு:நெசவு
பகுப்பு:இந்திய தேசிய தினங்கள்
2-சயனோகுவானிடின்

**2-சயனோகுவானிடின்** *(2-Cyanoguanidine)* என்பது C2H4N4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடின் சேர்மத்திலிருந்து வழிப்பொருளாக வருவிக்கப்படும் நைட்ரைல் சேர்மம் இதுவாகும். சயனமைடினுடைய இருபடிச் சேர்மமாகவும் இது கருதப்படுகிறது. சயனமைடில் இருந்தே 2-சயனோகுவானிடின் தயாரிக்கப்படுகிறது. இதுவொரு நிறமற்ற திண்மமாகும். தண்ணீர், அசிட்டோன், ஆல்ககால் போன்ற முனைவுக் கரைப்பான்களில் 2-சயனோகுவானிடின் கரைகிறது. பென்சீன், எக்சேன் போன்ற முனைவற்ற கரிமக் கரைப்பான்களில் இது கரைவதில்லை.

## தயாரிப்பும் பயனும்

சயனமைடுடன் ஒரு காரத்தைச் சேர்த்து சூடுபடுத்தி 2-சயனோகுவானிடினைத் தயாரிக்கிறார்கள். சயனமைடு சேர்மம் சிதைக்கப்படுவதால் மண்ணில் இது உருவாகிறது. 2-சயனோகுவானிடின், குவானிடின்கள், மெலாமைன்கள் போன்ற சேர்மங்களிலிருந்து பல்வேறு வகையான பயனுள்ள பொருட்கள் தயாரிக்கப்படுகின்றன. உதாரணமாக, அசிட்டோகுவானமைன், பென்சோகுவானமைன் போன்ற கரிமச் சேர்மங்கள் சயனோகுவானிடினுடன் நைட்ரைலைச் சேர்த்து ஒடுக்க வினைக்கு உட்படுத்துவதால் தயாரிக்கப்படுகிறது:

:(H2N)2C=NCN  +  RCN   →  (CNH2)2(CR)N3.

சயனோகுவானிடினை மெது உரமாகவும் பயன்படுத்துகின்றனர். முன்னதாக இது சில வெடிபொருட்களில் எரிபொருளாகப் பயன்படுத்தப்பட்டது. பிசின் தொழிற்சாலைகளில் ஈப்பாக்சி பிசின்களை நீராற்றும் முகவராகவும் பயன்படுத்துகின்றனர்

## வேதியியல்

2-சயனோகுவானிடின் இரண்டு வகையான வடிவ மாற்றியங்களைக் கொண்டுள்ளது. இவை புரோட்டானேற்றத்திலும் நைட்ரைல் குழு இணைந்துள்ள நைட்ரசன் அணுவுடன் ஏற்பட்டுள்ள பிணைப்பிலும் வேறுபடுகின்றன.

:

நைட்ரசன்களின் முறை சார்ந்த அமில கார வினை வழியாக உருவாகி இருமுனை அயனியாகவும் 2-சயனோகுவானிடின் காணப்படுகிறது.

:

இருமுனை அயனி வடிவிலிருந்து அமோனியா  (NH3) நீக்கமும் தொடர்ந்து எஞ்சியுள்ள மைய நைட்ரசன் அணுவின் புரோட்டான்  நீக்கத்தாலும் டைசயனமைடு [N(CN)2]− எதிர்மின் அயனி உருவாகிறது.

## மேற்கோள்கள்

## புற இணைப்புகள்
* 
* OECD document 
* Entry at chemicalland21.com

பகுப்பு:குவானிடின்கள்
பகுப்பு:சயனமைடுகள்
பகுப்பு:சயனோகுவானிடின்கள்
சிஸ்கோ சிசிஐஇ சான்றிதழ்

thumb|294x294px| The example: CCIE - 10 years plaque
சிஸ்கோ சான்றளித்த இண்டர்நெட் நிபுணர் அல்லது CCIE சிஸ்கோ சிஸ்டம்ஸ் வழங்கும் தொழில்நுட்ப சான்றிதழ் ஆகும். சிஸ்கோ சான்றளிக்கப்பட்ட இன்டர்நெட் நிபுணர் (CCIE) மற்றும் சிஸ்கோ சான்றளித்த வடிவமைப்பு நிபுணர் (சிசிசிஈ) சான்றிதழ்கள் உலகளாவிய நிபுணத்துவம் வாய்ந்த வல்லுநர்களின் உலகளாவிய அம்சங்களை விளக்கி, உலகளாவிய நிபுணத்துவ அளவிலான உள்கட்டமைப்பு நெட்வொர்க் வடிவமைப்பு திறன்களை மதிப்பீடு செய்வதற்காக தொழில் செய்ய உதவுகின்றன. இந்த சான்றிதழ்கள் பொதுவாக தொழிலில் மிகவும் மதிப்புமிக்க நெட்வொர்க்கிங் சான்றிதழ்களை உலகம் முழுவதும் ஏற்றுக்கொள்ளப்படுகின்றன. CCIE மற்றும் CCDE சமூகம் நெட்வொர்க்கிங் தொழிற்துறையை ஆழமான தொழில்நுட்ப நெட்வொர்க்கிங் அறிவில் முன்னணி வகிக்கின்றன மற்றும் மிகவும் தொழில்நுட்ப ரீதியாக சவாலான நெட்வொர்க் பணிகளில் ஈடுபடுகின்றன. நிபுணத்துவ அளவிலான சான்றிதழ் நிரல் தொடர்ச்சியாக புதுப்பித்தலும் நிரல் தரம், பொருத்துதல் மற்றும் மதிப்பையும் உறுதிப்படுத்தி அதன் சோதனை கருவிகள் மற்றும் வழிமுறைகளை திருத்தும். ஒரு கடுமையான எழுதப்பட்ட பரீட்சை மற்றும் செயல்திறன் அடிப்படையிலான ஆய்வகப் பரீட்சை மூலம், இந்த நிபுணத்துவ அளவிலான சான்றிதழ் நிரல்கள் இணையத்தள நிபுணத்துவத்திற்கான தரநிலையை அமைக்கின்றன. [1]

## CCIE Requirements
 

## References

பகுப்பு:கணினி நிபுணத்துவ தொழில்கள்
பகுப்பு:தகவல் தொழில்நுட்பத் தகுதிகள்
குவானோக்ளோர்

**குவானோக்ளோர்** *(Guanoclor)* என்பது C9H12Cl2N4O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானோகுளோர் என்ற பெயராலும் இதை அழைக்கிறார்கள். நரம்புகளுக்கு வலுவேற்றும் சிகிச்சையில் இதை பரிவகற்றும் மருந்து என வகைப்படுத்துகிறார்கள். சிறுநீரக சவ்வுகளில் அட்ரீனல் அல்லாத வினைத்தளங்களுடன் பிணைவதற்காக இது அறியப்படுகிறது. 

## தயாரிப்பு

β-(2,6-டைகுளோரோபீனாக்சி)எத்தில் புரோமைடு (1) ஐதரசீனுடன் வினைபுரியும்போது 2 என்று எண்ணிடப்பட்ட விளைபொருள் உருவாகிறது. இச்சேர்மம் எசு-மெத்தில்தயோயூரியாவுடன் வினை புரியும்போது குவானோக்ளோர் (3) உருவாகிறது

.
  
## மேற்கோள்கள்

பகுப்பு:குவானிடின்கள்
பகுப்பு:குளோரோ அரீன்கள்
பகுப்பு:பீனால் ஈதர்கள்
பகுப்பு:கைவிடப்பட்ட மருந்துகள்
தில்லையடி

**தில்லையடி** (*Thillayadi*) என்பது இலங்கையின் வடமேற்கில் புத்தளம் மாவட்டத்தில் அமைந்துள்ள ஒரு நகரமாகும். இங்கு நாவின மக்களும் செறிந்து வாழ்கின்றனர்.

புத்தளம் நகரிற்கு மிகவும் அருகாமையில், புத்தளம் - கொழும்பு வீதியுடன் ஒட்டி இந்நகரம் அமைந்துள்ளது.

## குறிப்பிடத்தக்க நபர்கள்
* டீ. எம். டில்சான் - புத்தளம் நகரசபை உறுப்பினர்

## குறிப்பிடத்தக்க நிகழ்வுகள்

* டில்சான் ட்ரோபி கிரிக்கட் சுற்று
*மர்ஹூம் S.M. மலிக் மென்பந்து கிரிக்கெட் சுற்றுப்போட்டி

= பாடசாலைகள் =

*தில்லையடி முஸ்லிம் மகா வித்தியாலயம்
* அன்சாரி முஸ்லிம் மகா வித்தியாலயம்

## ஆலயம்
* தில்லையடி மொஹிடீன் பெரிய பள்ளி
* வேளாங்கண்ணி ஆலயம்
* தில்லையடி முருகன் கோயில்

## உசாத்துணை

## வெளி இணைப்புகள்

* தில்லையடி பிரதேசம்
* தில்லையடி பாடசாலை 

பகுப்பு:புத்தளம் மாவட்டத்தில் உள்ள ஊர்கள்
தில்லையடி முஸ்லிம் மகா வித்தியாலயம்

**தில்லையடி முஸ்லிம் மகா வித்தியாலயம்**  (Thillayadi Muslim Maha Vidhyalaya) வடமேல் மாகாணம் புத்தளம் மாவட்டத்தில் தில்லையடி பிரதேசத்தில் அமைந்துள்ள ஒரு பாடசாலையாகும். புத்தளம் மாவட்டத்தில் மிகப்பெரிய மைதானத்தை கொண்ட பாடசாலையும் இதுவென்பதால், வலய மற்றும் கோட்ட விளையாட்டுபோட்டிகள் பெரும்பாலும் இங்கே நடைபெறும்.

= வரலாறு =
தில்லையடியைச் சேர்ந்த முன்னால் பிரதி நகரபிதா திரு.எம்.எம். அஹமட் கபீர் அவர்களின் வேண்டுகோளிற்கிணங்க; புத்தளத்தை பிறப்பிடமாக கொண்ட தேசிய அரசுப் பேரவை உறுப்பினரும், நிதித்திட்டமிடல், பொருளாதார, பிரதி அமைச்சருமான ஜனாப் எம்.எச்.எம். நெய்னா மரைக்கார் அவர்களால் 1978.02.10ம் திகதி அங்குரார்ப்பணம் செய்து வைக்கப்பட்டது.

உத்தியோக பூர்வ வலைத்தளம் http://www.thillaiyadi.sch.lk/web/

#### தூர நோக்கு
மாறும் உலகின் மாற்றங்களை அனுசரித்து, சகிப்புத் தன்மை ,நடுநிலைமை,பிறர் நலம் பேணல் போன்ற நற்பண்புகளை மாணவர் மத்தியில் வளர்த்து சமூக பிரஜைகளை உருவாக்கி தேச நலனைக் காத்தல்.

#### பணிக்கூற்று
அதிபர், ஆசிரியர், மாணவர்,பெற்றார் மற்றும் நலன் விரும்பிகளாகிய நாம் எமது கல்லுரி முகாமைத்துவத்தில் பங்கெடுத்து ஜனநாயக சூழலை உருவாக்கி, மனித விழுமியங்களையும் தத்தமது ஒழுக்க பண்பாட்டு கலாசார விழுமியங்களையும் கடைப்பிடித்து, பல்லின சமூகத்தினரிடையே சேர்ந்து வாழும் திறமைகளை உருவாக்கி, நவீன வேலை உலகிற்கு ஏற்ற மாணவர் பரம்பரையை உருவாக்க உறுதி பூணுவோம்.

## விளையாட்டு பங்கேற்பு

* 13 வயதிற்கு கீழ்பட்டோரருக்கான காற்பந்து  சுற்றுபோட்டியில்

## வெளிவாரி நிகழ்வுகள்

* பாடசாலை மைதானத்தில் பெருநாள் தொழுகை

## மேற்கோள்கள்

பகுப்பு:புத்தளம் மாவட்டப் பாடசாலைகள்
நைட்ரோனேட்டு

**நைட்ரோனேட்டு** *(Nitronate)* என்பது  என்ற கட்டமைப்பில் அமைந்த வேதி வினைக்குழுவைக் கொண்ட கரிம வேதியியல் சேர்மமாகும். ஐயுபிஏசி முறையில் இச்சேர்மத்தை அசினேட்டு என்று அழைக்கிறார்கள் . நைட்ரோ சேர்மத்தின் கட்டமைப்பு மாற்றியமான நைட்ரோனிக் அமிலத்தின் எதிர்மின் அயனி நைட்ரோனேட்டு ஆகும். கீட்டோன்களும் ஆல்டிகைடுகளும் அவற்றின் ஈனால் கட்டமைப்பு மாற்றிய வடிவில் அமில கார நிபந்தனைகளில் சமநிலையில் உள்ளது போல நைட்ரோ சேர்மங்களும் கார நிபந்தனைகளில் அவற்றின் நைட்ரோனேட்டுடன் சமநிலையில் காணப்படுகின்றன. α கார்பன் அல்லது நைட்ரசனுடன் நேரடியாக இணைக்கப்பட்டுள்ள கார்பனை காரம் புரோட்டான் நீக்கம் செய்கிறது. வேறுபட்ட இரண்டு ஒத்ததிர்வுக் கட்டமைப்பை நைட்ரோனேட்டு கொண்டுள்ளது. α கார்பன் மீது எதிர்மின் சுமையும், நைட்ரசன் மற்றும் ஒரு ஆக்சிசன் அணுக்களுக்கு இடையில் இரட்டைப்பிணைப்பும் கொண்ட கட்டமைப்பு அவற்றில் ஒன்றாகும். மற்றொன்று நைட்ரசன் மற்றும் α கார்பன் அணுக்களுக்கு இடையில் ஓர் இரட்டைப் பிணைப்பும், நைட்ரசன் மற்றும் ஆக்சிசன் அணுக்களுக்கு இடையில் இரட்டைப் பிணைப்பு இல்லாமலும் உள்ள கட்டமைப்பு ஆகும். நைட்ரோனிக் அமிலமும் அசி வடிவத்தில் உள்ளதாகக் கருதப்படுகிறது. நெப் வினையில் நைட்ரோனிக் அமிலங்கள் கீட்டோன்களாக தரம் குறைகின்றன. அவற்றிலுள்ள ஆக்சிசன் மீது ஆல்கைலேற்றம் செய்ய முடியும். மேலும் 1,3-இருமுனைவு வளையக் கூட்டு வினைகளில் ஐந்து உறுப்பு வளையங்கள் உருவாக்க பயன்படுத்தவும் இயலும். 
## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிமநைதரசன் சேர்மங்கள்
பகுப்பு:எதிர்மின் அயனிகள்
நைட்ரோலிக் அமிலம்

**நைட்ரோலிக் அமிலங்கள்** *(Nitrolic acids)* என்பவை  RC(NO2)=NOH  என்ற வேதிவினைக் குழுவைக் கொண்ட கரிம வேதியியல் சேர்மங்களாகும். நைட்ரோ ஆல்க்கேனுடன் காரம் மற்றும் நைட்ரைல் மூலங்களைச் சேர்த்து வினைபுரியச் செய்து இவற்றை தயாரிக்கிறார்கள் 
:RCH2NO2  +  HNO2  →   RC(NO2)=NOH  +  H2O.

இம்மாற்றத்தை முதன் முதலில் விக்டர் மேயர் நைட்ரோ ஈத்தேனைப் பயன்படுத்தி கண்டறிந்தார் . நைட்ரோனேட்டு எதிர்மின் அயனியின் இடைநிலை வழியாக இவ்வினை மாற்றம் நிகழ்கிறது.

## தோற்றம்

பல நைட்ரோலிக் அமிலங்கள் ஆய்வகத் தயாரிப்புகளுக்கு மட்டுமே உட்படுகின்றன. HO2C(CH2)4C(NO2)=NOH அமிலம் மட்டுமே விதிவிலக்காகும். வளைய எக்சனோனுடன் நைட்ரிக் அமிலத்தைச் சேர்த்து ஆக்சிசனேற்றம் செய்து இதை தயாரிக்கிறார்கள்.. இச்சேர்மம் அடிப்பிக் அமிலம் மற்றும் நைட்ரசு ஆக்சைடாக சிதைவடைகிறது.

:HO2C(CH2)4C(NO2)=NOH  →  HO2C(CH2)4CO2H  +  N2O

N2O  தயரிப்புக்கான மிகப்பெரிய மரபார்ந்த முறை பாதையாக  இவ்வினை மாற்றம் கருதப்படுகிறது. பல நைலான் பலபடிகளுக்கு அடிப்பிக் அமிலம் முன்னோடி சேர்மமாகக் கருதப்படுகிறது.

## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிமநைதரசன் சேர்மங்கள்
எத்திபோத்தல அருவி

**எத்திபோத்தல அருவி**, இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் அமைந்துள்ளது. இந்த அருவி, கிருஷ்ணா ஆற்றின் கிளை ஆறான சந்திரவங்கா ஆற்றில் அமைந்துள்ளது. சுமார் 70 அடி உயரத்தில் அமைந்துள்ளது. இந்த அருவி நாகார்ஜுன சாகர் அணையில் இருந்து 11 கி.மீ தொலைவில் அமைந்துள்ளது. இவ்விடம் சுற்றுலாத்தலமாகவுள்ளது. ரங்கநாதர், தத்தாத்ரேயர் கோயில்களுக்கு அருகில் அமைந்துள்ளது.

## பெயர்க்காரணம்
எத்தி என்றால் ஏற்றுதல் என்றும், போத்த என்றால் ஊற்றுதல் என்றும் தெலுங்கில் பொருள். 

## படங்கள்

## சான்றுகள்
நரசுஸ் சாரதி பொறியியல் கல்லூரி

**நரசுஸ் சாரதி பொறியியல் கல்லூரி** (narasu's sarathy engineering college) என்பது தமிழ்நாட்டின் சேலம் மாவட்டம் பூசாரிப்பட்டியில் உள்ள ஒரு பொறியியல் கல்லூரி ஆகும். இக்கல்லூரி *ஸ்ரீமதி மகாலட்சுமி அம்மாள் கல்வி அறக்கட்டளை*யால் 2008 சனவரி 26 ஆண்டு துவக்கப்பட்டது. இதை நிறுவியவர் நரசூஸ் காபியின் உரிமையாளரான சாரதி ஆவார். இது அண்ணா பல்கலைக் கழகத்தின்கீழ் இயங்கி வருகிறது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.
## அமைவிடம்
நரசுஸ் சாரதி பொறியியில் கல்லூரியானது தமிழ்நாட்டின் சேலம் மாவட்டம், காடையாம்பட்டி வட்டம், பூசாரிப்பட்டியில் தேசிய நெடுஞ்சாலை 7ஐ ஒட்டி உள்ளது.
## படிப்புகள்
**இளநிலை படிப்புகள்**
* பி.இ. (குடிசார் பொறியியல்)
* பி.இ. (கணினி அறிவியல் & பொறியியல்)
* பி.இ. (இலத்திரனியல், தொலைத்தொடர்புப் பொறியியல்)
* பி.இ. (மின் மற்றும் மின்னணுப் பொறியியல்)
* பி.இ. (இயந்திரப் பொறியியல்)
* பி.டெக். (தகவல் தொழில்நுட்டபம்)
**முதுநிலைப் படிப்புகள்**
* எம்.இ.  (கணினி அறிவியல் & பொறியியல்)
* எம்.இ. (விஎல்எஸ்ஐ டிசைன்)
## மேற்கோள்கள்

பகுப்பு:சேலம் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
முத்தாயம்மாள் பொறியியல் கல்லூரி, இராசிபுரம்

**முத்தாயம்மாள் பொறியியல் கல்லூரி** (MUTHAYAMMAL ENGINEERING COLLEGE) என்பது தமிழ்நாட்டின், இராசிபுரத்தில் உள்ள ஓர் பொறியியல் கல்லூரி ஆகும். இக்கல்லூரி *ராசிபுரம் கல்வி அறக்கட்டளை மற்றும் ஆய்வு மையத்தால்* 2000 ஆண்டு துவக்கப்பட்டது. இதற்கு பல்கலைக்கழக மாநியக் குழு தன்னாட்சி அங்கீகாரத்தை வழங்கியுள்ளது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.

## அமைவிடம்
இக்கல்லூரி தமிழ்நாட்டின் இராசிபுரத்தில், சேலம் மற்றும் நாமக்கல்லில் இருந்து 25 கி. மீ தொலைவில் உள்ளது.

## படிப்புகள்
**இளநிலை படிப்புகள்**
* பி.இ. (குடிசார் பொறியியல்)
* பி.இ. (கணினி அறிவியல் & பொறியியல்)
* பி.இ. (இலத்திரனியல், தொலைத்தொடர்புப் பொறியியல்)
* பி.இ. (மின் மற்றும் மின்னணுப் பொறியியல்)
* பி.இ. (இயந்திரப் பொறியியல்)
* பி.டெக். (தகவல் தொழில்நுட்பம்)

## மேற்கோள்கள்

## அதிகாரபூர்வ இணையதளம்
*முத்தாயம்மாள் பொறியியல் கல்லூரி

பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
ஜொனாதன் நிட்சன்

**ஜொனாதன் நிட்சன்**, கனடாவில் உள்ள யார்க் பல்கலைக்கழகத்தில் அரசியல் பொருளியல் துறையின் பேராசிரியர் ஆவார். 2009 ஆம் ஆண்டில் சிமோச்சர் பிச்சலருடன் இணைந்து மூலதனம் ஒரு சக்தியாக: அதன் அதிகாரங்களைப் பற்றிய படிப்பு என்ற புத்தகத்தை எழுதி வெளியிட்டார்.  மூலதனத்தின் உள்ள மூலதனம் தன்மை பற்றிய இவர்களின் எழுத்துக்கள் மார்க்சிசம் மற்றும் புதியசெந்நெறிப் பொருளாதாரம் ஆகியவற்றுக்கான ஒரு மாற்றுப் பார்வையை வழங்குகிறது. இவரின் கருத்துப்படி மூலதனம் என்பது அதிகாரத்தின் ஒரு அளவுகோள். இவருடைய தத்துவ கோட்பாட்டின் படி ஒரு மாறுபட்ட குவியல் மூலம் ஒரு நிறுவனத்தின் சராசரி இலாபத்தை விட அதிக இலாபத்தை ஈட்ட முடியும்.

## மேற்கோள்கள்

பகுப்பு:கனடியப் பொருளியலாளர்கள்
பல்மைரேனிய இராச்சியம்

**பல்மைரேனிய இராச்சியம்** (**Palmyrene Empire**) கிபி மூன்றாம் நூற்றாண்டின் இறுதியில்  உரோமானிய பேரரசின் படைத்தலைவர்கள், உரோமைப் பேரரசை  மூன்றாகப் பிரித்துக் கொண்டு ஆண்டனர். அதில் ஒரு உரோம படைத்தலைவர், பல்மைராவை தலைநகராகக் கொண்டு, தற்கால துருக்கி,  சிரியா, லெபனான், ஜோர்டான், பாலஸ்தீனம், இசுரேல் மற்றும் எகிப்து நாடுகளை கிபி 267  முதல்  273  முடிய குறுகிய காலம் ஆண்டனர்.  

## பின்னணி
கிபி 235ல் உரோமைப் பேரரசர் அலெக்சாந்தர் செவரசின் இறப்பிற்குப் பின், உரோமப் படைத்தலைவர்கள் ஒருவர் பின் ஒருவராக உரோமப் பேரரசை கட்டுப்படுத்தினர்.  உரோமைப் பேரரசின் எல்லைப்புறப் பகுதிகள் கவணிக்கப்படாததல், வெளிநாட்டினர் உரோமைப் பேரரசின் மீது தொடர் தாக்குதல் தொடுத்தனர்.பேரரசின் கிழக்குப் பகுதிகளை, பாரசீகத்தின் சசானியர்கள் தாக்கினர்.கிபி 260ல் சசானியர்கள் உரோமப் பேரரசின் அனதோலியா பகுதிகளை தாக்கினர் 
பல்மைராவின் உரோமானியப் படைத்தலைவர் ஒடானியனதுஸ் தன்னை தானே பல்மரேனியாவின் மன்னராக அறிவித்துக் கொண்டார்.

ஒடானியனதுஸ் தன்னுடைய ஆட்சி காலத்தை பாரசீகர்களுடன் போரிடுவதிலே கழித்தார். கிபி 271ல் உரோமைப் பேரரசின் கிழக்குப் பகுதியான அனதோலியா மற்றும் லெவண்ட் பகுதிகளுக்கு ஆளுநராக ஒடானியனதுஸ் நியமிக்கப்பட்டார்.   பின்னர் கிபி 271ல் ஒடானியனதுஸ் தன்னைத் தானே மன்னர்களின் மன்னராக அறிவித்துக் கொண்டார். |group=note}} பின்னர் ஒடானியனதுஸ் மற்றும் அவரது மகன் ஹைரன் படுகொலை செய்யப்பட்டனர். பின்னர் சிறிது காலத்திற்கு மேனியஸ் என்பவர் பல்மைரைனியா நாட்டிற்கு மன்னராக இருந்தார். அவரும் தம் படைவீரர்களால் கொல்லப்பட்டார். 

ஒடானியனதுசுக்குப் பின்னர் அவரது வயதிற்கு வராத பத்து வயது மகன் ஜெனொபியா பல்மைரேனியா மன்னராக முடிசூட்டப்பட்டார். வயதிற்கு வராத மன்னரின் பிரதிநிதியாக  அவரது தாய் நாட்டை ஆண்டார்.   

## உரோமானியரகள் மீண்டும் கப்பற்றல்

கிபி 273ல் உரோமைப் பேரரசின் படைகள், பல்மைரேனியாவைக் கைப்பற்றி, மீண்டும் உரோமைப் பேரரசுடன் இணைத்தனர்.

## மேற்கோள்கள்

### உசாத்துணை

### ஆதார நூற்பட்டி
*
*
*
*
*
*
*

பகுப்பு:உரோமைப் பேரரசு
பகுப்பு:ஆசியாவின் முன்னாள் நாடுகள்
சயனோசன் அசைடு

**சயனோசன் அசைடு** *(Cyanogen azide)* என்பது CN4 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். இச்சேர்மத்தின் மூலக்கூற்று வாய்ப்பாட்டை N3CN  என்றும் எழுதுகிறார்கள். கார்பனும் நைட்ரசனும் சேர்ந்து எண்ணெய்ப் பசை கொண்ட சேர்மமாக உருவாகும் இந்த அசைடு மட்டுமே அறை வெப்பநிலையில் நிறமற்ற நீர்மமாகக் காணப்படுகிறது. உயர் வெடிக்குந் தன்மை கொண்ட இச்சேர்மம் பெரும்பாலான கரிமக் கரைப்பான்களில் கரைகிறது. பொதுவாக நீர்த்த நிலையில் சயனோசன் அசைடு சேர்மத்தை கையாள்கிறார்கள் . 1960 களின் முற்பகுதியில் டு பாண்ட்டு என்ற அமெரிக்க வெடிமருந்து நிறுவனத்தில் எப்.டி. மார்சு முதன் முதலில் இதைத் தயாரித்தார் .  
நீர்த்த கரைசலைத் தவிர்த்து அடர்த்தியான நிலையில் இதைக் கையாள்வது மிகவும் அபாயகரமானதாகும். டையமினோடெட்ரசோல்கள் போன்ற வேதிப்பொருட்களைத் தயாரிக்கும் செயல்முறையில் இதை பயன்படுத்தும்போது வினைத் தளத்திலேயே இச்சேர்மம் உருவாக்கிக் கொள்ளப்படுகிறது . சோடியம் அசைடுடன் சயனோசன் குளோரைடு  அல்லது சயனோசன் புரோமைடு  போன்ற சேர்மங்களில் ஒன்றை அசிட்டோநைட்ரைல் போன்ற ஒரு கரைப்பானில் கரைத்து அறைவெப்பநிலைக்கு குறைவான வெப்பநிலையில் வினைபுரியச் செய்து இதைத் தயாரிக்கிறார்கள். இத்தயாரிப்பு வினை மிகுந்த எச்சரிக்கையுடன் மேற்கொள்ளப்பட வேண்டும். ஏனெனில் உருவாகும் உடன் விளைபொருட்கள் சிறு அதிச்சியையும் உணர்ந்து வெடிக்குந்தன்மை கொண்டவையாகும் .

## மேற்கோள்கள்

## புற இணைப்புகள்
* NIST

பகுப்பு:அசைடுகள்
பகுப்பு:சயனைடுகள்
டெட்ராசிடோமெத்தேன்

**டெட்ராசிடோமெத்தேன்** *(Tetraazidomethane)* என்பது CN12 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். டெட்ராசிடோமீத்தேன், நான்கசிடோமீத்தேன் என்ற பெயர்களாலும் இதை அழைக்கலாம். நிறமற்றதாக உள்ள இச்சேர்மம் வெடிக்குந் தன்மை மிகுந்த நீர்மமாகும். ஒரு கார்பன் அணுவுடன் நான்கு அசைடு வேதி வினைக்குழுக்கள் பதிலீடு செய்யப்பட்ட கட்டமைப்பை இச்சேர்மம் பெற்றுள்ளது.

## தயாரிப்பு

2006 ஆம் ஆண்டு கிளாசு பானெர்ட்டு என்பவர் டிரைகுளோரோ அசிட்டோநைட்ரைலுடன் சோடியம் அசைடை வினைபுரியச் செய்து முதன் முதலில் இதைத் தயாரித்தார்
.

## பயன்கள்

பிற பாலி அசைடுகளுடன் டெட்ராசிடோமெத்தேனும் வெடிபொருட்கள், உந்து பொருட்கள் தயாரிக்கப் பயன்படும் உயர்-ஆற்றல்-அடர்த்தி பொருளாக பயன்படுகிறது. சிலிக்கன் டெட்ராசைடு என்ற சேர்மமும் அறியப்படுகிறது.

## வினைகள்

நீராற்பகுத்தல், ஆல்க்கீன்கள், ஆல்க்கைன்களுடன் வளையக் கூட்டுவினைகள், பாசுபீனுடன் வினைபுரிந்து பாசுபாசின்கள் உருவாதல் போன்ற பல ஆச்சர்யமூட்டும் வினைகளில் டெட்ராசிடோமெத்தேன் பங்கு கொள்வதாக பானெர்ட்டு அறிவித்தார்

## மேற்கோள்கள்

பகுப்பு:அசைடுகள்
பகுப்பு:வெடிக்கும் வேதிப்பொருட்கள்
கிமு 32-ஆம் நூற்றாண்டு

**கிமு 32-ஆம் நூற்றாண்டு** (*32nd century BC*) என்பது கிமு 3200 முதல் கிமு 3101 வரையான நூற்றாண்டுக் காலப் பகுதியைக் குறிக்கும்.

## நிகழ்வுகள்

*அண். கிமு 3200 நார்மெர் மன்னர் அபிதோஸ் நகரத்திலிருந்து பணைய எகிப்தின் பெரும் பகுதிகளை ஆண்டார்.
* அண். கிமு 3200  பண்டைய எகிப்தை  துவக்க கால அரசமரபுகள் ஆளத்துவங்கினர்.
* பண்டைய எகிப்து: ஆரம்பகால எகிப்திய சித்திர எழுத்துகள்
*கிரீட்: மினோவன் நாகரிகத்தின் எழுச்சி
*ஏட்சி பனிமனிதன்: பனிமனிதனின் இறுதி ஆண்டுகள்.
*இசுக்கொட்லாந்து, ஓர்க்னி தீவுகளில் புதிய கற்காலக் குடியிருப்புகள் (படத்தில் காட்டப்பட்டுள்ளது).
*அண். கிமு 3100 &ndash; ஸ்டோன் ஹெஞ்ச்சின் ஆரம்ப கால கட்டுமானத் தொடக்கம்.

## முக்கிய நபர்கள்
*நார்மெர், எகிப்தின் முதல் வம்சத்தின் நிறுவுனர்

## நாள்காட்டி
*கிமு 3114 &ndash; பல முன்-கொலம்பிய இடையமெரிக்கப் பண்பாடுகள், குறிப்பாக மாயா நாகரிகம் ஆகியன பயன்படுத்திய இடையமெரிக்க நீண்ட கணக்கீட்டு நாள்காட்டி ஆரம்பம்.
*கிமு 3102 &ndash; இந்து நாட்காட்டியின் படி கலி யுகம் ஆரம்பம்.

## மேற்கோள்கள்


-8
-68
அண்ணா சதுக்கம்

**அண்ணா சதுக்கம்** (*Anna Memorial*) தமிழ்நாட்டின் முன்னாள் முதல்வர் சி.என். அண்ணாதுரைக்கு அர்ப்பணிக்கப்பட்ட ஒரு நினைவுச்சின்னமாகும். அதிகாரப்பூர்வமாக பேரறிஞர் அண்ணா நினைவிடம் என்று அழைக்கப்படுகிறது. அண்ணா மறைந்த பின்னர் அவரது உடல் மெரீனா கடற்கரையில் கூவம் நதிக்கரையோரம் அடக்கம் செய்யப்பட்டது. 1969ஆம் ஆண்டு பிப்ரவரி மாதத்தில் அண்ணாவின் உடல் தகனம் செய்யப்பட்ட இடத்தில் ஒரு கருப்பு பளிங்கு மேடை எழுப்பப்பட்டது. நினைவிடத்தைச் சுற்றியுள்ள இரண்டு அரை வட்ட வீடு வடிவ மேடைக்கு செல்லும் ஒரு நடைபாதையில் இந்த நினைவுச்சின்னம் அமைந்துள்ளது. கல்லறையின் ஒரு முனையில் ஓர் அணையா விளக்கும் அதன் மேல் ஒரு கோள வடிவ குவிமாட விளக்கும்  பொருத்தப்பட்டுள்ளன. சென்னையில் உள்ள மெரினா கடற்கரையின் வடக்கு முனையில், காமராசர் நடைபாதையில், தமிழ்நாட்டின் முன்னாள் முதலமைச்சர்களான எம்.ஜி.ஆர். மற்றும் செயலலிதா நினைவிடத்தை ஒட்டி இச்சதுக்கம் அமைந்துள்ளது. 2018ஆம் ஆண்டு ஆகத்து மாதம் 8ஆம் தேதியன்று  அண்ணா நினைவு வளாகம், தமிழ்நாட்டின் மற்றொரு முன்னாள் முதலமைச்சர் எம். கருணாநிதியின் நினைவிடத்தையும் உள்ளடக்கிய வகையில் விரிவுபடுத்தப்பட்டது.

## வரலாறு
1996–1998ஆம் ஆண்டில், திராவிட முன்னேற்றக் கழகக் கட்சியின் ஆட்சிக் காலத்தில், நினைவுச்சின்னம் ₹ 27.5 மில்லியன் செலவில் புதுப்பிக்கப்பட்டது.  மேலும் நுழைவு வளைவில் திமுக கட்சியின் சின்னமான 'உதய சூரியனின்' வடிவமைப்பும் பொறிக்கப்பட்டிருந்தது. இருப்பினும், மே 2001ஆம் ஆண்டு மே மாதத்தில் எதிர்க்கட்சியான அதிமுக கட்சி மீண்டும் ஆட்சிக்கு வந்த பிறகு, அந்த வடிவமைப்பு அகற்றப்பட்டது.

2012ஆம் ஆண்டில், நினைவுச்சின்னம் ₹ 12 மில்லியன் செலவில் புதுப்பிக்கப்பட்டது.  2018ஆம் ஆண்டில், அவரது சீடர் எம். கருணாநிதி இறந்தபோது, ​​தனது வழிகாட்டியின் பின்னால் அடக்கம் செய்யப்பட்டார். கருணாநிதிக்கு ₹ 390 மில்லியன் ரூபாய் செலவில் ஒரு புதிய நினைவுச்சின்னம் கட்ட திட்டமிடப்பட்டது.

## அருங்காட்சியகம்
அண்ணா நினைவுச்சின்னத்தின் வடக்குப் பகுதியில் அண்ணாதுரை பற்றிய அருங்காட்சியகம் ஒன்றும் அமைக்கப்பட்டுள்ளது. 

## படக்காட்சியகம்

File:Anna Arch.JPG|நினைவுச்சின்னத்தின் பிரதான நடைபாதை
File:AnnaMemorial FullView.jpg|இரண்டு அரை வட்ட வடிவிலான வீட்டு வடிவம் 
File:Eternal flame (14554092810).jpg|அண்ணாவின் கல்லறைக்கு அருகில் ஓர் அணையா விளக்கு 
File:AnnaMemorial Museum.jpg|பேரறிஞர் அண்ணா அருங்காட்சியகம் 
File:AnnaMemorial MuseumHall.jpg|பேரறிஞர் அண்ணா அருங்காட்சியகத்தில் உள்ள புகைப்படக் காட்சியகம் 


## இவற்றையும் காண்க
*எம்.ஜி.ஆர். மற்றும் அம்மா நினைவிடம்
*மெரினா கடற்கரை

## மேற்கோள்கள்

பகுப்பு:சென்னைக் கட்டிடங்கள்
பகுப்பு:நினைவகங்கள்
பகுப்பு:சென்னையிலுள்ள நினைவிடங்களும் நினைவுச் சின்னங்களும்
2-டைமெத்திலமினோயெத்திலசைடு

**2-டைமெத்திலமினோயெத்திலசைடு** *(2-Dimethylaminoethylazide)* என்பது C4H10N4 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். இச்சேர்மத்தை 2-இருமெத்திலமினோயெத்திலசைடு என்ற பெயராலும் அழைக்கலாம். நீர்ம எரிபொருளான இச்சேர்மத்தை விண்கல உந்து எரிபொருளாக பயன்படுத்த ஆய்வு செய்யப்படுகிறது. நச்சுத்தன்மை கொண்ட புற்று நோய் ஊக்கியான மோனோயெத்தில் ஐதரசீன் எரிபொருளுக்கு மாற்றாக இச்சேர்மம் ஆய்வு செய்யப்பட்டு வருகிறது. புற்றுநோய் ஆபத்தற்ற தன்னிச்சையாகத் தீப்பற்றும் எரிபொருள் குடும்பத்தைச் சேர்ந்த இச்சேர்மம் ஐதரசீன் வழி உந்து எரிபொருள்களுக்கு மாற்றாகக் கருதப்படுகிறது. 

## மேற்கோள்கள்

பகுப்பு:அசைடுகள்
பகுப்பு:இராக்கெட்டு உந்துபொருட்கள்
சிவசக்தி பாண்டியன்

**சிவசக்தி பாண்டியன்** (*Sivasakthi Pandian*) என்னும் **பாண்டியன்** என்பவர் ஒரு தமிழகத் திரைப்படத் தயாரிப்பு நிறுவனமான சிவசக்தி மூவி மேக்கர்ஸ் என்ற திரைப்பட தயாரிப்பு நிறுவனத்தின் உரிமையாளராவார். சென்னையைச் சேர்ந்தவரான இவர் துவக்கத்தில் திரைப்பட விநியோகத் தொழிலைச் செய்வதுவந்தார். பின்னர் சென்னை பாடியில் உள்ள *சிவசக்தி* என்ற திரையரங்கை குத்தகைக்கு எடுத்து நடத்திவந்தார். அங்கே படம் பார்த்துவிட்டு வெளியே வருபவர்களின் விமர்சனங்களைக் கொண்டு ரசிகர்களின் ரசனையை அறிந்தார். திரைப்படங்களுக்கான கதை எப்படி இருக்கவேண்டும் என்று உணரத் தொடங்கியபிறகு இவருக்கு திரைப்படங்களைத் தயாரிக்கும் ஆர்வம் ஏற்பட்டு படங்களைத் தயாரிக்கத் துவங்கினார். பாண்டியன் தமிழ்த் திரைப்படத் தயாரிப்பாளர் சங்கத்தில் பதவி, தணிக்கை வாரிய குழு உறுப்பினர் உள்ளிட்ட பதவிகளை வகித்துள்ளார்.

## தயாரித்த திரைப்படங்கள்
* வான்மதி
* காதல் கோட்டை
* காலமெல்லாம் காதல் வாழ்க
* காதலே நிம்மதி
* கண்ணெதிரே தோன்றினாள்
* கடல் பூக்கள்
* வெற்றிக் கொடி கட்டு
* அர்ஜுனன் காதலி
* ராமகிருஷ்ணா
* சூரியன் சட்டக் கல்லூரி

## மேற்கோள்கள்

## வெளி இணைப்புகள்
* https://m.imdb.com/name/nm7017341/

பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை மக்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:வாழும் மக்கள்
கிமு 25-ஆம் நூற்றாண்டு

**கிமு 25-ஆம் நூற்றாண்டு** (*25th century BC*) என்பது கிமு 2500 முதல் கிமு 2401 வரையான நூற்றாண்டுக் காலப்பகுதியாகும்.

## நிகழ்வுகள்

* **அண். கிமு 2900 – கிமு 2334**: பண்டைய அரசகுலக் காலத்தில் மெசொப்பொத்தேமியாப் போர்கள்
* **அண். கிமு 2686**: இரண்டாவது எகிப்திய அரசகுல க் காலம் நிறைவடைந்து, மூன்றாவது அரசகுலக் காலம் ஆரம்பம். எகிப்தியப் பிரமிதுகள் அமைக்கப்பட்டன.
* **அண். கிமு 2560**: கிசாவின் பெரிய பிரமிடு கட்டி முடிக்கப்பட்டது.
* **அண். கிமு 2500**: குறியீட்டு முறைப் பாடசாலைகள் சுமேரியாவில் ஆரம்பிக்கப்பட்டன.
* **அண். கிமு 2500**: அசிரியா நிறுவப்பட்டது.
* **அண். கிமு 2500**: ஸ்கேரா பிரே (இன்றைய இசுக்கொட்லாந்து, ஓர்க்னி தீவுகளில்) புதிய கற்காலக் குடியிருப்புகள் 600-ஆண்டுகள் குடியிருப்புகள் கைவிடப்பட்டன.
* **அண். கிமு 2500 – கிமு 2000**: அண்ணளவாக 7 சதுரமைல் பரப்பளவு மொகெஞ்சதாரோவில் மக்கள் தொகை 20,000 முதல் 50,000 வரையாகும்.
* **கிமு 2492**: ஆர்மீனியா அயிக் என்பவரால் நிறுவப்பட்டது.
* **அண். கிமு 2400 – கிமு 2200**: ஸ்டோன் ஹெஞ்ச் கட்டுமானம் ஆரம்பம்.
* பெருங்கற்காலம் ஐரோப்பா மற்றும் மேற்கு நடுநிலக்கடல் பகுதிகளில் பரவியது.
* தென்கிழக்கு எசுப்பானியாவில் நடுநிலக்கடல் பகுதியில் இருந்து மக்கள் குடியேற்றம்.
* அமோரிட்டு, கானான் மக்கள் சிரியா, மற்றும் லெபனானில் குடியேறினர்.

## கண்டுபிடிப்புகள், அறிமுகங்கள்
* சிந்துவெளி நாகரிகம், தனது அதியுயர் நிலையில், கிட்டத்தட்ட 480,000&nbsp;கி.மீ.² (298 258.172&nbsp;மைல்²) பரப்பளவைக் கொண்டிருந்தது. இதன் முக்கிய பகுதி பாக்கித்தானில் சிந்து ஆற்றில் அமைந்திருந்தது. ஆனாலும் பல குடியேற்றங்கள் பலுச்சிசுத்தானம், ஆப்கானித்தான், கிழக்குn பஞ்சாப், கட்ச், சௌராட்டிரம் போன்ற பிரதேசங்களிலும் பரவியிருந்தது. சிந்து நாகரிகம் அரப்பா, மொகெஞ்சதாரோ, காளிபங்கான், தோலாவிரா, லோத்தல் போன்ற பல நகரங்களிலும் பரவியிருந்தது. பண்ணைகளுக்கு நீர்ப்பாசனத்தைப் பயன்படுத்தினர், நகரங்களைக் கட்டியெழுப்பினர்.
*சுமேரியர்கள் கழுதைகளை போர் இரதங்களுக்குப் பயன்படுத்தினர்.

-5

-75
பூஞ்சார் பேரரசு

**பூஞ்சார் பேரரசு** மத்தியகால கேரளாவில் வாழ்ந்த மதுரை பாண்டிய அரசர்களின் பரம்பரைகளில் ஒன்று. இந்த பேரரசை நிறுவியவர் மாணவிக்ரம குலசேகர பாண்டியன் என்று வரலாற்றில் குறிப்பிடப்பட்டுள்ளது. மத்திய திருவிதாங்கூர் பகுதியில் இருந்த சிறிய நகராட்சிக்கு உட்பட்ட பகுதிகள் தற்போதைய திண்டுக்கல், கம்பம், போடிநாயக்கனூர், வண்டிப்பெரியார், பீர்மேடு மற்றும் கண்ணன் தேவன் மலைக் குன்று போன்ற பகுதிகள் ஆகும். 

## மேற்கோள்கள்


பகுப்பு:பாண்டியர்
பகுப்பு:தமிழ்நாட்டு அரச வம்சங்கள்
பகுப்பு:இந்துப் பேரரசுகள்
பகுப்பு:இந்திய அரச மரபுகள்
பகுப்பு:ஆசியாவின் முன்னாள் முடியாட்சிகள்
பகுப்பு:இந்தியப் பேரரசுகள்
பகுப்பு:தமிழ் அரச வம்சங்கள்
மசினகுடி

**மசினகுடி** என்பது தமிழ்நாடு மாநிலத்தின் நீலகிரி மாவட்டத்தில், கூடலூர் வட்டத்தின், கூடலூர் ஊராட்சி ஒன்றியத்தில், மசினகுடி ஊராட்சியில் அமைந்த சிற்றூர் ஆகும்.

ஊட்டியிலிருந்து  மைசூர் செல்லும் நெடுஞ்சாலையில், தமிழ்நாடு, கர்நாடகம் மற்றும் கேரளம் ஆகிய மாநில எல்லைகள் சந்திக்கும் இடத்தில் மசினகுடி சிற்றூர் அமைந்துள்ளது.  இதனருகில் மசினகுடி முதுமலை தேசியப் பூங்கா உள்ளது. மசினகுடி வாழ் மக்களில் பெரும்பாலானவர்கள் மலைவாழ் பழங்குடி மக்களே. முதுமலை தேசியப் பூங்கா மற்றும் யானைகளை பராமரிக்கும் தெப்பக்காடு  யானைகள் முகாம் மசினகுடி அருகே உள்ளது. மாயார் நீர் மின் திட்டப்பணியாளர்களின் குடியிருப்புகளுக்கு மசினகுடி மையமாக உள்ளது. மசினகுடியின் தட்பவெப்பம் ஆண்டு முழுவதும், குறைந்த வெப்பமும், குறைந்த குளிரும் கொண்டது.

மசினகுடியில் காப்புக்காடுகள் சட்டத்தை மீறி யாணைகளின் வழித்தடத்தை மறித்துக் கட்டப்பட்ட 11 ரிசார்ட்டுகள் மற்றும் உணவு விடுதிகளை மூடி முத்திரையிட 8 ஆகஸ்டு 2018 அன்று தமிழக அரசுக்கு இந்திய உச்சநீதிமன்றம் உத்தரவிட்டுள்ள்து.

## மக்கள்தொகை பரவல்
2011ம் ஆண்டின் மக்கள்தொகை கணக்கெடுப்பின்படி, 2,393 வீடுகள் கொண்ட மசினகுடி சிற்றூரின் மக்கள்தொகை 8,783 ஆகும். மக்கள்தொகையில் பட்டியல் சமுகத்தினர்  25.86 %  ஆகவும்; பட்டியல் பழங்குடி மக்கள்  20.46 %  ஆகவுள்ளது. எழுத்தறிவு 76.11 % ஆக உள்ளது.

## போக்குவரத்து
மசினகுடியிலிருந்து அருகில் உள்ள அனைத்து நகரங்களுக்கும் செல்ல பேருந்து வசதி மட்டுமே உள்ளது. மசினகுடியிலிருந்து
:ஊட்டி -  29 கி.மீ.
:கூடலூர் -26 கி.மீ.
:மைசூர் - 97 கி.மீ.
:வயநாடு - 81. கி.மீ. 
:கோயம்புத்தூர் - 116 கி.மீ.
:சத்தியமங்கலம் - 150 கி.மீ.
:பெங்களூர் - 239 கி.மீ.
:மசினகுடியிலிருந்து ஊட்டி செல்லும் சாலையானது ஏராளமான கொண்டை ஊசி வளைவுகளைக் கொண்ட அபாயகரமான மலைச்சரிவுகளில் உள்ளதால் வெளியூர் வாகனங்களுக்கு அனுமதி வழங்கப் படுவதில்லை. ஊட்டி மற்றும் கோயம்புத்தூர் செல்லும் வாகனங்கள் கூடலூர் வழியாகவே செல்ல வேண்டும்.

## சுற்றுலாத் தலங்கள்
* முதுமலை தேசியப் பூங்கா 
* மரவக்கண்டி நீர்த்தேக்கம்

## மேற்கோள்கள்

பகுப்பு:நீலகிரி மாவட்டத்திலுள்ள ஊர்களும் நகரங்களும்
பாஃபின் தீவு

**பாஃபின் தீவு** (*Baffin Island*, இனுக்ரிருற் மொழி:**ᕿᑭᖅᑖᓗᒃ**, **Qikiqtaaluk**, ),  கனடாவின்  நூனவுட் ஆட்புலத்திலுள்ளது. இது கனடாவின் மிகப் பெரும் தீவாகவும் உலகில் ஐந்தாவது பெரிய தீவாகவும் விளங்குகின்றது. இதன் பரப்பளவு  507,451 கிமீ2 (195,928 சது மை). இதன் மக்கள்தொகை ஏறத்தாழ 11,000 (2007 மதிப்பீடு).  இது  65.4215 **வ**, 70.9654 **மே** ஆட்கூற்றில் அமைந்துள்ளது.  ஆங்கில தேடலியலாளர் வில்லியம் பாஃபின் நினைவாகப் பெயரிடப்பட்டுள்ளது, இத்தீவு  கொலம்பியக் காலத்திற்கு முன்னரே அறியப்பட்டிருக்கக் கூடும்.  கிறீன்லாந்து, ஐசுலாந்து தீவுகளிலிருந்து எசுக்காண்டினாவிய தேடலியலாளர்கள் இங்கு வந்திருக்கலாம். ஐசுலாந்திய தொன்மைக் கதைகளில் இத்தீவின் அமைவிடம்  *எல்லுலாந்து* எனக் குறிப்பிடப்பட்டுள்ளது.
## காட்சியகம்

Baffin_topo.png|பாஃபின் தீவின்  இடவமைப்பு
Baffin Island Northeast Coast 1997-08-07.jpg|வடகிழக்கு பாஃபின் தீவில் சாம் ஃபோர்டு  இடுக்கேரியில்  தொலைவிட மூவலந்தீவு 
Baffin Island.jpg|பாஃபின் தீவின் தென்முனை.
Mount Thor.jpg|தோர் மலை, பாஃபின் தீவிலுள்ள பெரிய  செங்குத்துப் பாறை
Mount Thor Peak 1997-08-07.jpg|தோர் மலை
Plane buzzes Pangnirtung.jpg|பாங்னிர்துங் 


## மேற்கோள்கள்

பகுப்பு:கனடாவின் தீவுகள்
இலித்தியம் பிசு(முப்புளோரோமெத்தேன்சல்போனைல்)இமைடு

**இலித்தியம் பிசு(முப்புளோரோமெத்தேன்சல்போனைல்)இமைடு** *(Lithium bis(trifluoromethanesulfonyl)imide)* என்பது LiC2F6NO4S2 என்ற வாய்ப்பாட்டைக் கொண்டிருக்கும் ஒரு நீர் நாட்ட உப்பு ஆகும். இதை சுருக்கமாக LiTFSI என்ற சுருக்கக் குறியீட்டால் குறிப்பிடுவார்கள். பொதுவாக இலித்தியம் அயனி மின்கலன்களில் மின்னாற்பகுப்புக்காக இலித்தியம் அயனியின் ஆதாரமூலமாக இச்சேர்மத்தைப் பயன்படுத்துவார்கள். வழக்கமாக இதற்காகப் பயன்படுத்தப்படும் இலித்தியம் எக்சாபுளோரோபாசுபேட்டுக்கு மாற்றாக இச்சேர்மம் கருதப்படுகிறது  It is commonly used as Li-ion source in electrolytes for Li-ion batteries as a safer alternative to commonly used lithium hexafluorophosphate.. ஓர் இலித்தியம் நேர்மின் அயனியும் பிசு(முப்புளோரோமெத்தில்)சல்போனிமைடு எதிர்மின் அயனியும் சேர்ந்து இச்சேர்மம் உருவாகிறது. 

நீரில் இச்சேர்மத்தின் உயர் கரைதிறன் (> 21 மி) என்பதால் இலித்தியத்தின் நீர்க்கரைசல் நீரிய இலித்தியம்-அயனி மின்கலன்களில் பயன்படுத்தப்படுகிறது .

## மேற்கோள்கள்

பகுப்பு:இலித்தியம் உப்புகள்
பகுப்பு:டிரைபுளோரோமெத்தில் சேர்மங்கள்
இலித்தியம் எக்சாபுளோரோசெருமானேட்டு

**இலித்தியம் எக்சாபுளோரோசெருமானேட்டு** *(Lithium hexafluorogermanate)* என்பது Li2GeF6  என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஈரப்பதத்தில் வெளிப்பட நேரிடும்போது இச்சேர்மம் அரை வெண்மை நிற நீர் உறிஞ்சும் தூளாக மாறுகிறது. எளிமையாக நீராற்பகுப்பு அடைந்து ஐதரசன் புளோரைடு மற்றும் செருமேனியம் புளோரைடு வாயுக்களையும் வெளியிடுகிறது .

## வினைகள் மற்றும் பயன்கள்

இலித்தியம் எக்சாபுளோரோசெருமானேட்டு ஐதரசன் புளோரைடில் கரைந்து இலித்தியம் புளோரைடைக் கொடுக்கிறது . 
கடோலினியம் ஆக்சிபுளோரைடை வெப்பப்படுத்தலுக்கு உட்படுத்தி அதன்  அடர்த்தியதிகரிக்கும் பொருளாக இலித்தியம் எக்சாபுளோரோசெருமானேட்டு பயன்படுகிறது .

இலித்தியம் அயனி மின்கலத்தில் பயன்படும் மின்பகுளியில் இலித்தியம் உப்புடன் சேர்க்கைப் பொருளாகவும் இதைப் பயன்படுத்துகின்றனர்.

## மேற்கோள்கள்

பகுப்பு:இலித்தியம் உப்புகள்
பகுப்பு:செருமேனியம்(IV) சேர்மங்கள்
பாஃபின் விரிகுடா

**பாஃபின் விரிகுடா** (*Baffin Bay*, இனுக்ரிருற் மொழி: *Saknirutiak Imanga*; ),  பாஃபின் தீவிற்கும் கிறீன்லாந்தின் தென்மேற்கு கடலோரத்திற்கும் இடையிலுள்ள வட அத்திலாந்திக்குப் பெருங்கடலின் . இந்த விரிகுடா அத்திலாந்திக்குடன் டேவிசு நீரிணையாலும்  லாப்ரடார் கடலாலும் இணைந்துள்ளது. குறுகிய நாரெசு நீரிணை பாஃபின் விரிகுடாவை ஆர்க்டிக் பெருங்கடலுடன் இணைக்கிறது. பனிப் போர்வையும் அடர்ந்த மிதக்கும் பனியும்  பனிமலைகளும் நிறைந்துள்ளதால் ஆண்டின் பெரும் பகுதியிலும் இந்த விரிகுடாவில் பயணம் மேற்கொள்ளவியலாது. இருப்பினும், **வடக்கு நீர்** என அறியப்படும், கிட்டத்தட்ட  பரப்புள்ள   பனிக்கட்டிப்பரப்பிலுள்ள இடை நீர்ப்பரப்பு (*பாலின்யா*) இசுமித் சவுண்டிற்கு வடக்கில் வேனிற்காலங்களில் உருவாகின்றது.  இவ்விரிகுடாவிலுள்ள பெரும்பாலான கடல்வாழ் உயிரினங்கள் இந்தப் பகுதியிலேயே குவிந்துள்ளன.

## குறிப்புகள்

## மேற்கோள்கள்

* .
* 

பகுப்பு:விரிகுடாக்கள்
பகுப்பு:கனடாவின் புவியியல்
பகுப்பு:அத்திலாந்திக்குப் பெருங்கடல்
பகுப்பு:நுனாவுட்
இலித்தியம் பெர்குளோரேட்டு

**இலித்தியம் பெர்குளோரேட்டு** *(Lithium perchlorate)* என்பது LiClO4  என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். வெண்மையாகவோ அல்லது நிறமற்றோ படிக உப்பாகக் காணப்படும் இச்சேர்மம் பல கரைப்பான்களில் கரையக்கூடிய தன்மையைப் பெற்றிருப்பதால் குறிப்பிடத்தக்கதாக உள்ளது. நீரிலியாகவும் முந்நீரேற்றாகவும் இது இயற்கையில் காணப்படுகிறது.

## பயன்பாடுகள்

### கனிம வேதியியல்

வேதி ஆக்சிசன் மின்னாக்கிகள் சிலவற்றில் ஆக்சிசன் மூலமாக இலித்தியம் பெர்குளோரேட்டு பயன்படுகிறது. இலித்தியம் பெர்குளோரேட்டு 400 °செல்சியசு வெப்பநிலையில் சிதைவடைந்து இலித்தியம் குளோரைடையும் ஆக்சிசனையும் கொடுக்கிறது :

:LiClO4  →  LiCl  +  2 O2.

இலித்தியம் பெர்குளோரேட்டின் நிறையில் கிட்டத்தட்ட 60 சதவீதம் ஆக்சிசனாக வெளியேற்றப்படுகிறது. நடைமுறையில் பயன்படும் எல்லா பெர்குளோரேட்டு உப்புகளைக் காட்டிலும் ஆக்சிசன், நிறை மற்றும் ஆக்சிசன், கன அளவு இரண்டிலும் இப்பெர்குளோரேட்டு மட்டுமே அதிக விகித மதிப்பைக் கொண்டுள்ளது.

### கரிம வேதியியல்

டை எத்தில் ஈதர் உட்பட பெரும்பாலான கரிமக் கரைப்பான்களில் LiClO4 நன்றாகக் கரைகின்றது. இக்கரைசல்கள் டையீல்சு ஆல்டர் வினைகளில் பயன்படுத்தப்படுகின்றன. இங்கு இச்சேர்மம் டையீனோபில்களின் மீதுள்ள இலூயிசு கார தலங்களுடன் இலூயிசு அமில Li+ ஆகப் பிணைந்து வினையை முடுக்கிவிடுகிறது .

α,β-நிரைவுறா கார்பனைல்கள் ஆல்டிகைடுகளுடன் வினைபுரியும்போது ஓர் இணை வினையூக்கியாகவும் இலித்தியம் பெர்குளோரேட்டு பயன்படுகிறது. இவ்வினை பேலிசு-இல்மேன் வினை என்ற பெயரால் அழைக்கப்படுகிறது .

### மின்கலங்களில்

இலித்தியம் பெர்குளோரேட்டு சேர்மம் இலித்தியம்-அயனி மின்கலன்களில் மின்பகுளியாகப் பயன்படுத்தப்படுகிறது. இலித்தியம் எக்சாபுளோரோ பாசுபேட்டு அல்லது இலித்தியம் டெட்ராபுளோரோபோரேட்டு போன்ற மின்பகுளிகளுக்கு மாற்றாக இலித்தியம் பெர்குளோரேட்டு தெரிவு செய்யப்படுகிறது. ஏனென்றால் மேம்பட்ட மின் தடுப்பு, கடத்துதிறன், நீர்நாட்டப் பண்பு மற்றும் நேர்முனை நிலைப்புத்தன்மை போன்ற பண்புகள் குறிப்பிட்ட பயன்பாடுகளுக்காக சிறப்புத்தன்மையை கொண்டிருக்கிறது  இருப்பினும்  இந்த நன்மைகள் யாவும் இம்மின்பகுளியின்  வலுவான ஆக்சிசனேற்றும் பண்புகளால் திசைதிருப்பப்படுகின்றன, இதனால் அதிக வெப்பநிலை அல்லது உயர் மின்னோட்ட வலிமைகளில் அதன் கரைப்பானுடன் அதிஅக் வினை புரியும் தன்மையைப் பெறுகின்றன. இந்த ஆபத்துகளால் இம்மின்கலம் பொதுவாக தொழில்துறை பயன்பாடுகளுக்கு தகுதியற்றதாக கருதப்படுகிறது .

### உயிர் வேதியியல்

இலித்தியம் பெர்குளோரேட்டு சேர்மத்தின் அடர்த்தியான கரைசல்கள் (4.5 மோல்/ லிட்டர்)  புரதங்களின் இயல்பு திரிதலுக்கு உதவும் முகவராக பயனாகிறது.
 
## உற்பத்தி

சோடியம் பெர்குளோரேட்டுடன் இலித்தியம் குளோரைடைச் சேர்த்து வினைபுரியச் செய்து இலித்தியம் பெர்குளோரேட்டு பேரளவில் தயாரிக்கப்படுகிறது. இலித்தியம் குளோரேட்டை 20 பாகை செல்சியசுக்கு மேற்பட்ட வெப்பநிலையில் மின்னாற்பகுப்புக்கு உட்படுத்தியும் தயாரிக்கிறார்கள்.
 
## பாதுகாப்பு

பெர்குளோரேட்டுகள் பெரும்பாலும் கரிமச் சேர்மங்களுடன் சேர்க்கப்படும்போது வெடிக்கும் கலவைகளாக மாறுகின்றன.

## மேற்கோள்கள்

## வெளி இணைப்புகள்
* WebBook page for LiClO4

பகுப்பு:பெர்குளோரேட்டுகள்
பகுப்பு:இலித்தியம் உப்புகள்
பகுப்பு:ஆக்சிசனேற்றிகள்
பகுப்பு:மின்பகுளிகள்
பேர்ம்

**பேர்ம்** (*Perm*, ;)  உருசியாவின் ஐரோப்பியப் பகுதியில் உரால் மலைகளின் அருகில் காமா ஆற்றோரம் அமைந்துள்ள நகரமும்  பேர்ம் பிரதேசத்தின் நிர்வாக மையமும் ஆகும். 

2010ஆம் ஆண்டு உருசியக் கணக்கெடுப்பின்படி இதன் மக்கள்தொகை 991,162. இது 2002இல் இருந்த  1,001,653 மக்கள்தொகைக்கும் 1989ஆம் கணக்கெடுப்பின்படியான 1,090,944 மக்கள்தொகைக்கும்  குறைவானதாகும். 2010ஆம் ஆண்டு கணக்கெடுப்பின்படி இது உருசியாவின் பதின்மூன்றாவது பெரிய நகரமாகும். 

1940 இலிருந்து 1957 வரை மொலோடோவ் வைசெஸ்லாவ் நினைவாக இந்நகரம்  **மொலோடோவ்** ( ) என அழைக்கப்பட்டிருந்தது.

## மேற்கோள்கள்

## வெளி இணைப்புகள்

* Official website
* Perm regional server 
* The Official Website of the Perm Municipal Duma 
* The heritage of Perm Region 
* Perm Chamber of Commerce and Industry 
* The Western Ural Photographic Album 
* History of Perm 
* Perm and Perm Region Information on Kommersant Publishing webpage (also, see all other Russian subjects of the Federation) 
* The city of Perm - The poem of the town
* Perm State University 
* Perm for travelers Sights of Perm and Perm's region
* General info on the city of Perm

பகுப்பு:உருசிய நகரங்கள்
வில்லியம் பாஃபின்

**வில்லியம் பாஃபின்** (*William Baffin*, &nbsp;– 23 சனவரி 1622) ஆங்கிலேய மாலுமியும் தேடலியலாளரும் ஆவார். அத்திலாந்திக்குப் பெருங்கடலிலிருந்து  அமைதிப் பெருங்கடலுக்கு வடமேற்குப் பெருவழியைக் கண்டறிய முனைந்ததற்காகப் பெரிதும் அறியப்படுகிறார். இந்த முயற்சியின் போது தற்கால கனடாவின் பாஃபின் விரிகுடாவைக் கண்டறிந்த முதல் ஐரோப்பியராக விளங்குகிறார்.  தவிரவும் பிரித்தானிய கிழக்கிந்திய நிறுவனத்திற்காக  செங்கடல், பாரசீக வளைகுடா பகுதிகளைச் சிறப்பாக  அளந்தவராகவும் அறியப்படுகின்றார்.

பகுப்பு:ஆங்கிலேய நாடுகாண் பயணிகள்
பகுப்பு:1584
பகுப்பு:1622 இறப்புகள்
தைட்டானியம்(II) சல்பைடு

**தைட்டானியம்(II) சல்பைடு** *(Titanium(II) sulfide)* என்பது TiS  என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியமும் கந்தகமும் சேர்ந்து இச்சேர்மம் உருவாகிறது.

யாமாட்டோ 691 என்ற விண்கல்லில் சின்னஞ் சிறு துகள்களாக தைட்டானியம்(II) சல்பைடு காணப்படுகிறது. வாசோனைட்டு என்ற புதிய கனிமமாகப் பெயரிடப்பட்டது. 
## மேற்கோள்கள்

பகுப்பு:தைட்டானியம்(II) சேர்மங்கள்
பகுப்பு:மோனோசல்பைடுகள்
பகுப்பு:நிக்கல் ஆர்சனைடு படிகக் கட்டமைப்பு
தைட்டானியம் டைசிலிசைடு

**தைட்டானியம் டைசிலிசைடு** *(Titanium disilicide)* என்பது TiSi2  என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். தைட்டானியம் இருசிலிசைடு என்ற பெயராலும் இதை அழைக்கலாம். குறைக்கடத்தி தொழிற்சாலைகளில் தைட்டானியம் டைசிலிசைடு பயன்படுத்தப்படுகிறது.
உட்புற திரிதடையம் எனப்படும் மின்மப் பொறி இணைப்புகளின் தகட்டு எதிர்ப்பைக் குறைக்க உதவும் சிலிக்கான் மற்றும் பாலிசிலிகான் கோடுகள் இடையில் மின்தொடர்பை ஏற்படுத்தும் சாலிசைடு தொழில்நுட்பத்திற்காக இது பொதுவாக வளர்க்கப்படுகிறது. நுண்மின்னணு தொழிற்சாலைகளில் சி54 நிலையில் குறிப்பாக தைட்டானியம் டைசிலிசைடு பயன்படுத்தப்படுகிறது. 

## மேற்கோள்கள்

பகுப்பு:தைட்டானியம்(II) சேர்மங்கள்
பகுப்பு:தாண்டல் உலோக சிலிசைடுகள்
தைட்டானியம்(III) புளோரைடு

**தைட்டானியம்(III) புளோரைடு** *(Titanium(III) fluoride)*  என்பது TiF3 என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஊதா நிறத்தில் பெரோவ்சிகைட்டு கட்டமைப்பை ஏற்ற ஒரு திண்மமாக இச்சேர்மம் காணப்படுகிறது. இதன்படி தைட்டானியம் மையங்கள் எண்கோண ஒருங்கிணைப்பு வடிவமும், ஒவ்வொரு புளோரைடு ஈந்தணைவியும் இரட்டைப் பாலமாகவும் பிணைந்துள்ளன . 

தைட்டானியம்(III) ஆக்சைடுடன் ஐதரோபுளோரிக் அமிலத்தைச் சேர்த்து வினைபுரியச் செய்து இதைத் தயாரிக்கிறார்கள். தண்ணீரில் TiF3 கரைக்கப்பட்டால் இவ்வினை தலைகீழ் வினையாகிறது.

## மேற்கோள்கள்

பகுப்பு:தைட்டானியம்(III) சேர்மங்கள்
பகுப்பு:புளோரைடுகள்
பகுப்பு:தைட்டானியம் ஆலைடுகள்
மலை முகடு

[thumb|உலகின் மிக உயரமான மலை முகடான [எவரெசுட்டு சிகரம்|எவரெசுட்டு மீது ஏறும் மலையேறிகள்.]]
[thumb|[சுவிட்சர்லாந்து|சுவிட்சர்லாந்தின் மிக உயரிய ரோசா மலையின் மலை முகட்டிலிருந்து]]

**மலை முகடு** (Summit) என்பது உயரத்தில் தன்னைச் சுற்றியுள்ள அனைத்து இடங்களையும் விட  உயர்ந்த இடமாகும். கணித முறையில், உயர அளவீட்டில் அண்மித்த  பெருமம் ஆகும்.   இட அமைப்பியலில் *சிகரம்*,  "வான் உச்சி", "acme", "apex", "peak", *summit*  என்பன ஒத்த சொற்களாம்.

உலகின் மிக உயர்ந்த  சிகரமாக எவரெசுட்டு சிகரம் உள்ளது; இதன் உயரம் கடல் மட்டத்திலிருந்து  8844.43 மீட்டர்கள் (29,029 அடி) ஆகும். இதனை அலுவல்முறையாக முதன்முதலில் ஏறி சாதனை புரிந்தவர் எட்மண்ட் இல்லரி. 1953இல் அவர் இச்சாதனையை நிகழ்த்தினார். பன்னாட்டு மலையேறுவோர் கூட்டமைப்பின் வரையறைப்படி மலை முகடொன்று  மேலிருந்தாலே தனித்துவம் பெற்றதாகக் கொள்ளபடும். குறைந்தது  உயர வேறுபாடு இருந்தால் தனி மலையாகக் கொள்ளப்படும். இவை கீழே தொகுக்கப்பட்டுள்ளன:

## மேற்கோள்கள்

## வெளி இணைப்புகள்

* Peak finder
* Summit Climbing Gear List

பகுப்பு:நில அளவியல்
பகுப்பு:மலையேற்றம்
1259

**1259** (**[[உரோமை எண்ணுருக்கள்|MCCLIX]]**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
### ஐரோப்பா
* ஆங்கிலேயப் பிரபுக்களுக்கு மன்னராட்சியில் தகுந்த பிரதிநிதித்துவம் வழங்கக்கோரும் ஆக்சுபோர்டு நாடாளுமன்றத்தின் கோரிக்கையை இங்கிலாந்து மன்னர் மூன்றாம் என்றி ஏற்றுக் கொண்டார்.
*செப்டம்பர் &ndash; பெலகோனியா சமரில் நிக்கேயா இராச்சியம் அக்கேயாவை வென்றது. இவ்வெற்றியை அடுத்து 1261-இல் கான்ஸ்டண்டினோபில் மீண்டும் கைப்பற்றப்பட்டது.
*டிசம்பர் 4 &ndash; ஐரோப்பாவில் நோர்மண்டி உட்பட பிரான்சின் கட்டுப்பாட்டிலுள்ள பகுதிகளுக்கு இங்கிலாந்து மன்னர் மூன்றாம் என்றி உரிமை கோருவதில்லை எனவும், பதிலாக பிரான்சின் ஒன்பதாம் லூயி மன்னர் ஆங்கிலேயக் கிளர்ச்சியாளர்களுக்கு ஆதவளிப்பதில்லை எனவும் இரு மன்னர்களுக்கும் இடையே உடன்பாடு எட்டப்பட்டது.
*பல்காரியாவில் உள்ள பொயானா கோவிலில் புகழ்பெற்ற சுதை ஓவியங்கள் முழுமையாக்கப்பட்டன. இவை தற்போது யுனெஸ்கோ உலகப் பாரம்பரியக் களங்கள் ஆகும்.
*நோகாய் கான் லித்துவேனியா, போலந்து மீதான இரண்டாவது மங்கோலிய தங்க நாடோடிகளின் தாக்குதலுக்குத் தலைமை தாங்கினான்.

### ஆசியா
*ஆகத்து 11 &ndash; சீனாவின் சோங்கிங் மாகாணத்தில் சொங் நகரம் ஒன்றில் தாக்குதல் நடத்தும் போது, மங்கோலிய ககான், மோங்கே கான் இறந்தார். இவரது இறப்பை அடுத்து, மங்கோலியப் பேரரசின் வாரிசுரிமைக்கு சர்ச்சை கிளம்பியது. அவரது இரு சகோதரர்களும் (அரிக் போகே, குப்லாய் கான்) தமது தனிப்பட்ட குறுல்த்தாய்க்களை ஏற்படுத்தி நான்கு ஆண்டுகள் உள்நாட்டுப் போருக்கு (1260 முதல் 1264 வரை) வழி வகுத்தனர்.
*காக்கத்திய இராச்சியத்தில் ருத்திரமாதேவியின் ஆட்சி ஆரம்பம்.
*தாய்லாந்தின் வடக்கே லெனத்தாய் இராச்சியத்தை மன்னர் மங்கிராய் உருவாக்கினார்.
*கொரியாவின் கொரியோ இராச்சியம் அதனை முற்றுகையிட்ட மங்கோலியப் படைகளிடம் சரணடைந்தது.

## பிறப்புகள்

## இறப்புகள்
*ஆகத்து 11 &ndash; மோங்கே கான், மங்கோலியப் பேரரசர்

## மேற்கோள்கள்
விரிசுருள் சிரை நோய்

**விரிசுருள் சிரை நோய்** (**varicose veins**) என்பது உடலில் உள்ள சிரைகள் முறுக்கியும், உப்பியும் உள்ள நிலையைக் குறிப்பது ஆகும். இவ்வாறு வீங்கி பருத்து வலிக்கிற நரம்புகள் உடலின் மற்ற இடங்களில் தோன்றும் என்றாலும், பொதுவாக இந்நோயானது காலில் உள்ள இரத்தக் குழாய்களில் ஏற்படும் சிக்கலைக் குறிக்கிறது.   கால்களில் பாயும் அசுத்தக் குருதியை இதயத்தை நோக்கிச் செலுத்த சிரை ரத்தக்குழாய்கள் இருக்கின்றன. இவற்றில் வெளிப்புறச் சிரைகள், உட்புறச் சிரைகள் என இரு வகைகள் உண்டு. வெளிப்புறச் சிரைகளில் உள்ள குருதியானது, உட்புறச் சிரைகள் வழியாகப் பெருஞ்சிரைக்குச் சென்று,  இதயத்துக்குச் செல்லுகின்றன.  இந்தக் குருதியோட்டத்துக்குச் சிரைக் குழாய்களில் உள்ள வால்வுகள் உதவுகின்றன. இந்த வால்வுகளானது, குருதியை உடலில் மேல்நோக்கி மட்டுமே செலுத்தக்கூடியன. குருதி கீழ் நோக்கி வருவதைத் தடுத்துவிடுவன. இது பொதுவான உடலியங்குமுறை.
சிலருக்குப் பிறவியிலேயே இந்த வால்வுகள் சரியாக அமைவதில்லை அல்லது சில நோய்களின்போது சரியாகப் பணி செய்வதில்லை. இதன் விளைவாக, கால்களில் உள்ள குருதி புவியீர்ப்பு விசையை எதிர்த்து மேல்நோக்கிச் செல்ல முடியாமல், காலிலேயே தேங்கிவிடுவதுண்டு. இதனால் காலில் தோலுக்கு அடியில் இருக்கும் வெளிப்புறச் சிரைகள் அகன்று விரிந்து வீங்கிக் காணப்படும். பாம்பு போல் சுருண்டு நெளிந்து இருக்கும். சிலந்திபோல் பரவியிருக்கும். கால் வலிக்கும். இதைத் தொடர்ந்து காலில், பாதத்தில் வீக்கம் தோன்றும். இரவு நேரத்தில் வலி குறைந்த மாதிரி இருக்கும். ஆனால், காலில் எரிச்சல் உண்டாகும். தசைகள் இழுத்துக்கொள்ளும்.
இதற்கு அடுத்த கட்டமாக, இந்த ரத்தக் குழாய்கள் உள்ள இடத்தில் புண் ஆகிவிட்டால், சீக்கிரத்தில் ஆறாது. வருடக்கணக்கில் நீடிக்கும். அங்கு தோல் கறுப்பு நிறத்துக்கு மாறிவிடும். அரிப்பு ஏற்படும். அதிகம் சொரிந்தால் அல்லது அதில் லேசாக அடிபட்டால் ரத்தம் பீச்சுவது போன்ற சிக்கல்கள் உண்டாகும்.

அறுவை சிகிச்சை அல்லமல் இதந்த நோய் பாதிப்புக்கு உள்ளானவர்கள், நீண்ட நேரம் நிற்பதைத் தவிர்த்தல்,  நிற்கும்போதும், வேலை செய்யும்போதும் காலுக்கு ‘ஸ்டாக்கிங்ஸ்’  எனும் மீள்காலுறையை அணிந்து கொள்ளுதல் அல்லது பாதம் தொடங்கி முழங்கால் வரை ‘கிரீப் பேண்டேஜ்’  எனும்  மீள்துணியைச் சுற்றிக்கொள்ளுதல், படுத்துறங்கும்போது கால்களுக்குத் தலையணை வைத்து உயரப்படுத்திக்கொள்ளுதல், உடற்பருமனானவர்கள், நடைப்பயிற்சி போன்ற உடற்பயிற்சிகள் போன்றவை பரிந்துரைக்கப்படுகின்றன. மேலும் இதற்கு  தோலைக் கீறி ரத்தக் குழாயைச் சரி செய்யும் மரபான அறுவைச் சிகிச்சை,  லேசர் கொண்டு இதைச் சரிப்படுத்துதல்,  சிரைக் குழாய்க்குள் மருந்து செலுத்திச் சரி செய்வதல் போன்ற சிகிச்சைகளை நோயாளிகளின் தன்மையைக் கொண்டு ரத்தநாள அறுவை சிகிச்சையாளரால் மேற்கொள்ளப்படுகின்றது.

## மேற்கோள்கள்

பகுப்பு:முதிர்வு
நிக்கல் ஆக்சைடு ஐதராக்சைடு

**நிக்கல் ஆக்சைடு ஐதராக்சைடு** *(Nickel oxide hydroxide)* என்பது NiO(OH) என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். கருப்பு நிறத்தில் திண்மமாகக் காணப்படும் இச்சேர்மம் எந்தக் கரைபானிலும் கரையாது ஆனால் காரம் மற்றும் அமிலத்தால் பாதிக்கப்படும். நிக்கல்-உலோக ஐதரைடு மின்கலத்தில் ஒரு பகுதிப்பொருளாக நிக்கல் ஆக்சைடு ஐதராக்சைடு அடங்கியுள்ளது.
  
## தொடர்புடைய பொருட்கள்

நிக்கல்(III) ஆக்சைடுகள் பெரும்பாலும் மிகக்குறைவாகவே அடையாளப்படுத்தப்பட்டுள்ளன. மேலும் விகிவிதவியல் தன்மையற்ற சேர்மங்கள் எனக் கருதுகிறார்கள். நிக்கல்(III) ஆக்சைடு படிகவியல் ஆய்வுகளின்படி சரிபார்க்கப்படவில்லை, கரிம வேதியியல் பயன்பாடுகளுக்கும் நிக்கல் ஆக்சைடுகள் அல்லது பெராக்சைடுகள் தளத்திலேயே உருவாக்கிக் கொள்ளப்படுகின்றன. நிக்கல் பெராக்சைடு (சி.ஏ.எசு # 12035-36-8) சேர்மம் நிக்கல் ஆக்சைடு ஐதராக்சைடு உடன் நெருங்கிய தொடர்பும் அதே அடையாளங்களையும் பெற்றுள்ளது .

## கட்டமைப்பு

நிக்கல்(II) ஐதராக்சைடின் புருசைட்டு பல்லுருவத்தை ஒத்ததாகவே ஐதரசன்களில் பாதி அளவைக் கொண்டு இதனுடைய அடுக்குக் கட்டமைப்பும் உள்ளது. நிக்கலின் ஆக்சிசனேற்ற எண் 3+ ஆகும்.

## தயாரிப்பு

நிக்கல்(II) நைட்ரேட்டுடன் நீரிய பொட்டாசியம் ஐதராக்சைடு சேர்த்து புரோமினை ஆக்சிசனேற்றியாகக் கொண்டு வினைபுரியச் செய்தால் நிக்கல் ஆக்சைடு ஐதராக்சைடு தயாரிக்கலாம் :

: Ni(OH)2 + KOH + 0.5 Br2  →   KBr  +  H2O + NiOOH.

## கரிம வேதியியல் பயன்

பென்சைல் ஆல்ககாலை ஆக்சிசனேற்றம் செய்து பென்சாயிக் அமிலமாக மாற்றும் வினையில் நிக்கல்(III) ஆக்சைடுகள் வினையூக்கிகளாகச் செயல்படுகின்றன:

:.

இதேபோல 3-பியூட்டனாயிக் அமிலத்தை பியூமரிக் அமிலமாக மாற்றும் இரட்டை ஆக்சிசனேற்ற வினையிலும் இது வினையூக்கியாகச் செயல்படுகிறது.

:

## மேற்கோள்கள்

பகுப்பு:நிக்கல் சேர்மங்கள்
பகுப்பு:ஆக்சைடுகள்
பகுப்பு:விகிதவியலுக்கு ஒவ்வா சேர்மங்கள்
பகுப்பு:மின்வேதியியல்
பகுப்பு:வேதி வினையூக்கிகள்
தெலூரியம் ஓராக்சைடு

**தெலூரியம் ஓராக்சைடு** *(Tellurium monoxide)* என்பது TeO என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஈரணு மூலக்கூறான இச்சேர்மம் கணத்தில் தோன்றி மறைகின்ற சேர்மமாகும் . தெலூரியம் மோனாக்சைடு என்ற பெயராலும் இது அழைக்கப்படுகிறது. தெலூரியம் ஓராக்சைடின் இருப்பு தொடர்பான முந்தைய ஆய்வுகள் கணிசமானதாக இல்லை . இலக்கமுறைப் பல்திறவாற்றல் வட்டுகளின் மீது மேற்பூச்சாகப் பூசப்படும் தெலூரியம் கீழாக்சைடும் தெலூரியம் ஈராக்சைடும் தெலூரியமும் சேர்ந்த கலவையாகும் . 

## வரலாறு

1883 ஆம் ஆண்டில் இ. டைவர்சும் எம்.சிமோசும் தெலுரியம் மோனாக்சைடைக் கண்டுபிடித்தனர் . வெற்றிடத்தில் தெலூரியம் சல்பாக்சைடை வெப்பச் சிதைவுக்கு ஆட்படுத்துவதால் இது உருவாக்க்ப்பட்டதாகக் கூறப்படுகிறது. ஐதரசன் குளோரைடுடன் இது வினைபுரிவதாகவும் 1913 ஆம் ஆண்டில் கூறப்பட்டது . இது தூய்மையான ஒரு திண்மம் என்று கூறப்படுவதற்கான பிந்தைய ஆய்வுகளும் கணிசமானதாக இல்லை.1984 ஆம் ஆண்டு பானாசோனிக் நிறுவனம் தயாரித்த அழித்துப் பயன்படுத்தக்கூடிய ஒளியியல் தட்டு இயக்கியில் தெலூரியம் ஓராக்சைடு பயன்படுத்தப்படுவதாகவும் அறியப்பட்டது. ஆனால் இது தெலுரியம் மற்றும் தெலூரியம் ஈராக்சைடும் கலந்த கலவையாகும்.

## மேற்கோள்கள்




பகுப்பு:தெலூரியம்(II) சேர்மங்கள்
பகுப்பு:ஆக்சைடுகள்